Marshmallow utawi manisan kenyal inggih punika dhaharan mawi tèkstur kados busa ingkang lembut kanthi maneka wujud, rasa, lan werna.[1] Marshmallow menawi dipundhahar lèlèh wonten ing tutuk amargi punika asil saking campuran gula utawi sirup jagung, putih tigan, gelatin, gom arab, lan bahan perasa ingkang dipunkocok dumugi mekar.[1] Marshmallow punika kalebet makanan ringan ingkang asring dipuntedhi bibar dipunpanggang wonten ing api unggun.[2] Menawi dipunpanggang, bagéyan njawi saking marshmallow punika nglampahi karamelisasi déné wonten ing bagéyan njero punika radi cair. Dangunipun manggang punika gumantung selera, wiwit saking namung sekdhik éwah werna dumugi manisan kenyal terang lan radi gosong.[2] Resep kanggé damel manisan kenyal wonten langkung saking 1.000 cara ingkang béda.[1]